text: 
  Skal vi ikke for en stund lade Woody Allens hærgede privatliv være i
   fred og i stedet beskæftige os en smule med hans film " Skygger 
  og tåge ", der på næste fredag får premiere i Dagmar Teatret i 
  København og Biografen i Århus?
  
  " Skygger og tåge " ( " Shadows and Fog " ) foregår i 1920'rne i 
  en europæisk landsby, som hærges af en mystisk morder. Han slår til, 
  når vejret er som beskrevet i filmens titel, og tilsyneladende uden 
  motiv kvæler han sine ofre med en klaverstreng. Det går ud over 
  besøget i en cirkus, der er på besøg i byen, mens det lokale bordel
   stadig er flittigt besøgt.
  
  I landsbyen bor en lille mand med det passende navn Kleinman. Han 
  bliver midt om natten vækket af en gruppe mænd, der har besluttet at
   danne et vagtværn, og de vil have Kleinman med som led i en plan,
   hvis indhold den arme Kleinman aldrig får noget at vide om. Så han
   vandrer forvirret rundt som en hund i et spil kegler.
  
  
  
  